Translativ er i grammatik en kasus, der findes i de fleste finsk-ugriske sprog, herunder i finsk, ungarsk og estisk, men også i de volgafinske sprog, fx i mordvinsk. Translativ betegner en tilstand eller en egenskab som resultat af en forudgående proces eller forandring. De tilsvarende udtryk vil på dansk ofte være adverbialled eller præpositionsled eller et prædikativ.